《陶社落成，恭和丹翁吏部原唱，并祝颂慈、玉池两先生华诞 其二》
清代·陈崇牧

历劫浑无恙，相逢鬓尚青。降寅多旧雨，见丙喜占星。

畦长庾郎菜，家传伏叟经。宜春翻吉语，持酒过玄亭。

作者简介：字念慈，又字砚莳，元钰子，弱冠应童子试，以古学受知长沙王益吾宗师，取阖属第一，补诸生，名噪庠序。中年幕游各行省，晚年旋里，设帐祝氏怡园，结陶社。平生最工吟咏，惟性极疏懒，不甚属笔，偶有所作，亦不甚爱惜，以故存稿颇不多，识者憾之。